Tämän tuotannon siemenrahoitus tuli Flanderista, Belgiasta.
Flanderin audiovisuaalinen rahasto (FAF) Kiittää kaikkia toteuttamiseen osallistuneita.
Tiedän, että on aina hankalaa määrittää arvoa,
mutta osakkeen hinta on osakkeen hinta, herra Karadeniz.
Voimme kylläkin tehdä niin,
että tarjoamme teille hyvän sopimuksen...
Kuten kerroin herra Waldenille,
en ole kiinnostunut jakamaan voittoja.
WFG tarvitsee osakkeitani.
Voitte olla varma, että osakkeenne ovat tärkeitä strategiamme kannalta...
Jason, vaimosi soittaa.
Kuinka voitte, herra Karadeniz?
En myy 18 dollarilla per osake.
En neuvottele asiasta.
Tämä on Jasonin heiniä. Hän vain tarvitsee hetkisen.
Missä päin makuuhuone on?
Tuolla päin.
Vau.
Pidän näkymästä.
Samoin.
Herra Karadeniz, kuinka voitte?
Keskeytinkö jotakin?
Ette toki. Me vain...
Voin soittaa myöhemmin.
Ei tarvitse, vakuutan.
Mulkku.
Kaikki nuoleskelevat sinua Karadenizin takia.
- Onnittelut, teit sen. - Kiitos.
Minulla on sinulle kunnon vonkale.
Sheikki Abdullah Nayed.
Omaisuus arviolta 10 miljardia.
Huh.
Erik oli vähällä saada puoli miljardia,
mutta nyt sheikki on sopimassa Horizon Capitalin kanssa.
Haluan, että sinä hoidat tämän.
Nappaa hänet.
Aloita pienosakkaista ja jatka siitä ylöspäin.
Älä siitä huoli. Kunhan hoidat asian.
Herra Montgomery.
Herra Smith.
Kiitos, että autoit järjestämään tämän.
Hyödytöntä.
Tämä on roskaa. Ketä oikein käytit?
Ei, tarvitsen kunnollista, syvällistä tutkimusta kaverista. Nopeasti.
Hoida asia.
Herra Montgomery.
Sheikki ottaa teidät nyt vastaan.
Uskontomme mukaan
lintujen ruokkiminen ja hyvin kohtelu on hyvää käytöstä,
jonka avulla voi ansioitua Allahin edessä.
Ja kyyhkysen avulla Muhammed pakeni Quraish-heimoa.
Kerron tämän teille, koska monien on vaikea uskoa,
että sheikki voisi suhtautua intohimoisesti kyyhkysiin.
Olen kuullut samaa Mike Tysonista. Sitäkin on vaikea uskoa.
Kun olen lintujeni seurassa, ne saavat parhaan puoleni esiin.
Uskon, että sama pätee herra Tysoniin.
Kerroin jo herra Waldenille,
etten aio sijoittaa yhtiöönne.
Pidän niiden tuottamasta äänestä.
Eikö se olekin rauhoittavaa?
Erittäin.
Oletteko koskaan miettinyt, miksi kyyhkyset symboloivat rauhaa,
rakkautta ja hyvää tahtoa?
Aina kun pidän niitä käsissäni
ja katson niitä silmiin,
ymmärrän sen täysin.
Kun hoidan niitä ja näen näiden jalojen lintujen kisaavan,
olen maailman onnellisin mies.
Kuinka kyyhkyset kisaavat? Lentävätkö ne kehää?
Eivät. Ne lentävät suoraan takaisin lakkaansa.
Maailman upein kilpailu on Barcelona International.
Lintujen pitää lentää yli 1600 kilometriä palatakseen kotiin.
Voitteko kuvitella?
Pitkä matka noin pienelle linnulle.
Aivan. Niillä kestää matkassa kaksi päivää.
Barcelonan kilpailu on kestävyyden ruumiillistuma,
synonyymi tahdolle ja hymni rakkaudelle.
Rakkaudelle?
Niin.
Koska linnut lentävät kotiin sen vuoksi, mikä sinne jäi.
He haluavat yhyttää rakastamansa mahdollisimman pikaisesti.
Unelmani on vielä voittaa tuo kilpailu.
Mitä se vaatii?
Oikean linnun.
Eikö teillä ole sitä?
Ei.
Eräällä hyvin itsepäisellä miehellä, Jos Pauwelsilla, on se.
Olemme tarjonneet hänelle valtavan summan rahaa,
mutta hän ei tahdo myydä.
Miksei?
En tiedä.
Missä tämä Pauwels on?
Flanderissa, Belgiassa.
Onko se tuttu?
Eräs esi-isäni oletettavasti kaatui siellä ensimmäisessä maailmansodassa.
Mutta pyydänpä palvelusta.
Antakaa minun osoittaa, että voitte uskoa sijoituksenne huomaamme.
Antakaa minun hankkia se lintu.
Kuten sanoin, se on mahdotonta.
Sen parempi. Antakaa minun näyttää, että ahkeruudella ja päättäväisyydellä
WFG voi tehdä sen, mitä ei voi tehdä.
Olen solmimaisillani sopimuksen Horizonin kanssa.
Sitten minun on pidettävä kiirettä.
...hän oli ennen kylän lääkäri.
Tässä hän pitelee mestarikyyhkyä,
jonka sheikki haluaa, Wittekopia.
Tässä on hänen lapsenlapsensa Isabelle. Tyttö opiskelee Gentin yliopistossa.
Hänen äitinsä palasi Hollantiin, joten hän asuu nyt Josin luona.
Sataa. Taas. Tervetuloa Belgiaan.
Herra Montgomery, tervetuloa Belgiaan.
Etkö saanut viestiä? Olen herra Evans.
Löysin yösijan itse kylästä, kuten pyysitte.
Hienoa.
Mutta varoitan, ettei se ole järin mukava.
Koska löytämäni paikka ei ole oikeastaan hotelli.
- Se on... Pappila. - Mikä?
Paikallinen pappi vuokraa huonetta,
koska kirkko tarvitsee kai lisää rahaa.
Voin kyllä varata hotellihuoneen lähistöltä. Kaikki Belgiassa on erittäin lähellä.
Ei, pappila käy mainiosti. Haluan sulautua.
Hyvä on. Tässä on belgialainen puhelimenne.
Numeroni on siinä, jos tarvitsette jotakin.
Loistavaa, kiitos.
Voilà, tässä se on. Vaatimaton auto, kuten halusitte.
Mutta sen voi vaihtaa, jos haluatte.
Ei, se on täydellinen.
Käänny takaisin tielle.
Niin. Tie on suljettu, neropatti.
Mitä helvettiä...
Älä viitsi.
Älä nyt.
Voi paska.
Anteeksi.
Anteeksi, rouva?
Hän nukkuu.
Ja ilman kuulokojettaan hän on kuuro kuin pölkky.
Anna?
Aika lähteä kotiin. Messu on ohi.
Nähdään huomenna, Anna.
Hei sitten.
Hän nukahtaa joka aamu, ennen kuin pääsen edes alttarille.
- Olet varmaankin Colin Evans. - Kyllä.
Kävelitkö koko matkan Amerikasta?
Autoni juuttui mutaan muutaman kilometrin päähän.
Ikävä kuulla. Lähetän jonkun hinaamaan sen.
Vanhempani pitivät amerikkalaisia pelastajinamme.
Siksi minua liikuttaa niin kovin se,
että etsit esi-isäsi hautaa.
Koska hän kuoli vapauteni takia.
Pahoittelen sotkua.
Halusin vaihtaa vanhat huonekalut modernimpiin,
mutta minulla ei ollut aikaa koota kaikkea.
Älä huoli, vähennän sen huoneen hinnasta.
IKEAsta. Onko teillä Amerikassa IKEA?
On.
Niin, tietysti. IKEA on kaikkialla.
Aivan kuin
pomoni.
Kylpyhuone on käytävän päässä.
Illallinen tarjotaan klo 19.00. Tänään on kanaa.
Pyysin taloudenhoitajaani Marthaa valitsemaan Cécilen.
Mukava, lihava kana.
Tarkoitan siis Cécileä, en Marthaa.
Aivan.
Nähdään illalla.
En muuten löytänyt langatonta nettiänne.
Mitä?
Internet-yhteyttänne.
Ai, ei. Ei täällä ole Internetiä.
Luoja antaa minulle kaiken.
Aivan.
Valitsin sinulle kirjastostani muutaman kirjan suuresta sodasta.
Tiedän, kuulostaa oudolta minun asemassani olevalta,
mutta olen hyvin kiinnostunut sodasta. En tiedä miksi.
Mutta pidät niitä varmasti mielenkiintoisina,
ja ne saattavat auttaa löytämään esi-isäsi haudan.
Aivan. Kiitos.
Eipä mitään.
Tiedätkö, missä taistelussa hän sai surmansa?
En. Vain, että se tapahtui Flanderissa.
Amerikkalaiset eivät olleet täällä. He nousivat maihin Ranskassa.
Hän oli englantilainen. Isoisoäitini muutti Amerikkaan poikansa kanssa,
kun hänen miehensä sai surmansa.
Ymmärrän.
Pelkäsin, että piditte Flanderia vain osana Ranskaa.
Monet amerikkalaiset tekevät sen virheen.
Aivan. No, minä olen lukion opettaja.
Joten minun ei pidä tehdä sellaisia virheitä.
Tietenkin. Olisi pitänyt arvata.
- Hyvää ruokahalua. - Kiitos paljon, Martha.
Cécile, yhtä kaunis kuolleena kuin elävänä.
Hyvää huomenta.
Hän...
Hän on kirkossa. Aamumessu.
Ymmärrän.
- Munia? - Kyllä, kiitos.
Onko tämä kofeiinitonta?
Mitä?
Kuin kahvia, mutta ilman kofeiinia.
Olemme rehellisiä täällä päin.
Yksi riittää, kiitos.
Martha, oletko täältä kotoisin?
Olen.
Olen elänyt täällä koko ikäni. Tunnen kaikki.
Mitä ihmiset tekevät täällä päivät pitkät?
He työskentelevät.
Entä kun he eivät työskentele?
He... he pitävät jalkapallosta.
Tiedätkö, jaloilla.
He pitävät... TV: stä. He pitävät...
Mietin vain... Onko täällä paikallista pubia?
Kyllä. De Zavelputissa. Kolmen kilometrin päässä.
Sano, jos haluat lisää.
Hei, miten menee?
Kaunis päivä tänään.
Anna minun auttaa.
Ei tarvitse.
- Hei. - Hei.
Mitä haluaisit juoda?
Kokista, kiitos.
Olen Isabelle.
Olen Colin. Colin Evans.
Tiedän kyllä, kuka olet.
Kaikki kylässä puhuvat jo sinusta.
Vastahan minä saavuin.
Tässä kylässä on helppo tulla kuuluisaksi.
Itse asiassa koko Flanderissa.
Luulin, ettet ymmärtänyt englantia.
Englantia, kyllä.
Amerikkaa en.
Hän oli englanninopettajani.
Aivan.
Kunnes sain potkut niin sanottujen terveysvaikeuksien takia.
Oudoin näkemäni biljardipöytä.
Hyvin tyypillinen Belgiassa.
Se on hauska peli.
Niinkö? Olen itse asiassa aika hyvä biljardissa.
Niinkö? Haluatko kokeilla?
Oikein mielelläni.
Haluatko punaiset vai valkoiset?
Punaiset.
Tietenkin. Aggression väri.
Pierre, anna hänen olla.
Ja Coca-Colan.
Pallot laitetaan näin.
Peli on hyvin yksinkertainen.
Se, joka saa ensin viisi palloaan
vastustajan pussiin, voittaa.
Aloitamme samaan aikaan. Onko selvä?
Selvä.
Lasken kolmeen, niin aloitamme. Valmiina?
Yksi, kaksi...
Hetkinen.
Teidän pitää ensin lyödä vetoa.
Hän pelaa ensi kertaa, joten unohdetaan se.
Ei, minusta meidän pitäisi.
Ostan Pierrelle oluen aina hävitessäni. Miltä kuulostaa?
Loistavalta.
Mutta ostat itsellesikin yhden.
Ikävä kyllä en juo alkoholia näin aikaisin.
"Ikävä kyllä en juo alkoholia näin aikaisin."
Hyvä on, ostan itsellenikin.
No niin, aloitetaan.
Yksi,
kaksi,
kolme.
Hyvä lyönti.
Kiitos.
Oletko täällä täysipäiväisesti?
En, vain kesäisin.
Opiskelen Gentin yliopistossa biologiaa.
Entä sinä?
Olen lukion opettaja.
Siksi minulla on koko kesä aikaa löytää hauta.
Niin, kuulinkin siitä.
On hienoa, että teet sen.
Perhesiteet ovat tärkeitä minulle ja koko perheelleni.
Haluan vielä kertoa lapsilleni, mistä he ovat peräisin,
jotta he ymmärtäisivät paremmin, mihin he ovat matkalla.
Kaunista.
Kaksi olutta, kiitos.
Ei armoa, vai mitä?
Et näytä kaverilta, joka tarvitsisi sitä.
Olisiko uusinta tämän jälkeen?
Miksei?
Saatanko sinut ovelle?
Älä.
Pärjään kyllä.
Tässä avaimesi.
Pidä sinä auto.
- Niinkö? - Niin.
Kai sinä vielä autat minua löytämään haudan?
Toki. Autan mielelläni. Se on jännittävää.
- Oletko varma, että pärjäät? - Kyllä, kiitos.
Kaikki hyvin.
- Hei sitten. - Hei vain.
Hei.
Juo paljon vettä.
Kiitos. Hyvä neuvo.
Älä viitsi.
- Oletko varma, että tämä toimii? - Olen.
Mutta se pitää juoda kerralla.
- Hei. - Hei.
Miten voit?
Hyvin.
- Niinkö? - Niin.
Sinulla on yhä...
- Pidätkö tätä ensi kertaa? - Kyllä.
- Se näyttää hyvältä. - Kiitos.
Mille hautausmaalle menemme ensiksi?
En tiedä. Niitä on kai paljon.
Niin, yli sata.
- Aloitetaan isoimmasta. - Selvä.
Mistä aloitamme?
Nämä ovat todella hyviä.
Belgiassa ei voi asua, jos ei pidä ranskalaisista majoneesin kera.
On kyllä mukavaa olla ulkona.
Tämä muistuttaa minua paikasta, jossa kasvoin.
Missä se oli?
Bearsvillessä, New Yorkissa. Lähellä Woodstockia.
Woodstock. Huh.
Älä innostu. Siellä ei tapahdu enää juuri mitään.
Asuuko perheesi yhä siellä?
Kyllä, mutta minä ja isäni...
Hän hiillostaa aina minua. Lapsesta saakka.
Se on joskus rasittavaa.
Näen tuskin koskaan vanhempiani.
Mitä?
Ei mitään.
Luulin vain,
että sanoit perhesiteiden olevan sinulle todella tärkeitä.
Niin ne ovatkin. Se vain...
Anteeksi. Ei ollut tarkoitus synkistellä.
Tämä maalaisilma varmaankin sekoittaa päätäni.
- Luoja, onko kello jo kaksi? - Kymmentä yli.
Hitto. Lupasin isoisälleni, että tapaisimme kerholla.
- Kerholla? Millä kerholla? - Kyyhkyskerholla.
- Mikä se on? - Hän kilpailee kyyhkysillä.
Hän on hyvä siinä.
En tiennyt, että kyyhkysillä voi kilpailla.
Se on täällä päin merkittävä urheilulaji.
Olisi mukava nähdä sitä.
Mennään.
Luojan kiitos. Luulin, ettet pääsisi.
Enkä selviä ilman maskottiani.
Tuon hänelle onnea. Linnut eivät kyllä sitä tarvitse.
Oletko sinä se amerikkalainen?
Taidanpa olla.
Isabellen mukaan kilpailet kyyhkysillä. Kuulostaa mielenkiintoiselta.
Niinkö?
Mikä siinä kiinnostaa sinua?
Koko konsepti ylipäätänsä.
Koko konsepti?
- Jos, sinun vuorosi. - Selvä.
Älä huolehdi isoisästäni.
Hän on aina hieman ylisuojelevainen...
Kun hän näkee minut jonkun seurassa.
Niin hänen pitäisikin olla.
Mitä he tekevät?
Kyyhkysillä on rengas, jossa on kaikki niiden tiedot.
Ja tuo iso kaveri lukee ne renkaat.
Sen jälkeen kyyhkyset ovat virallisesti mukana kilvassa.
Linnut laitetaan sitten kuljetuslaatikoihin,
joissa ne viedään kilpailun alkupisteeseen,
eli Amiensiin. Se on Ranskassa.
Kuinka kaukana se on täältä?
Noin 200 kilometrin päässä.
Katso.
Tuo on Wittekop. Hänen suosikkilintunsa.
Mitä tapahtuu seuraavaksi?
Tänään autot vievät kaikki linnut Amiensiin.
Ja huomenna kymmenen maissa
linnut vapautetaan samaan aikaan.
Tuhansittain lintuja. Ensimmäisenä kotiin palannut voittaa.
Menestynyt kyyhky voi olla hyvin arvokas.
Jopa 200000 euroa.
Ystävääsi ei varmastikaan kiinnosta lajin rahallinen puoli.
Se on minusta kyllä kiehtovaa. Haluaisin tietää asiasta lisää.
Näyttäisit hänelle kyyhkyslakkasi.
Voisin tehdä meille huomenna lounasta. Voisimme odottaa lintujen paluuta.
Se olisi mahtavaa. Kiitos.
Varoitan. Se on tylsää.
Hän vihaa minua.
Kyllä hän vielä pitää sinusta. Näet sitten.
Oletko valmis saamaan lisää maalaisilmaa päätäsi sekoittamaan?
Toki.
Tämä on todella kaunis paikka.
Olen elänyt täällä koko elämäni.
Mutta kun isäni kuoli, äitini palasi Hollantiin.
Ja minä muutin isoisäni luokse asumaan.
Mutta talo on yhä meidän.
Sydämeni särkyisi, jos tälle kävisi jotakin.
Miksi sille kävisi jotakin?
No, jonkin aikaa sitten eräs belgialainen rakennusyhtiö
suunnitteli tähän kohtaan valtavaa kerrostaloa.
Onneksi heiltä loppui rahoitus, mutta...
Minä kahlitsisin itseni puuhun.
Tekisin mitä vain pelastaakseni tämän paikan.
Miksi kaikki kaunis pitää muuttaa ostoskeskuksiksi tai bensa-asemiksi?
Niin, David. Mitä löysit?
Etsimäsi rakennusyhtiö on nimeltään Boulaert NV.
Missä se sijaitsee?
Ei itse asiassa kaukana, Bruggessa.
Selvä, järjestä tapaaminen toimitusjohtajan kanssa huomenna klo 16.00.
Ja varaa lento New Yorkiin seuraavalle päivälle.
Selvän teki.
Tuletko tänään juhliin?
Mihin juhliin?
Ne pidetään paikallisen soittokunnan tueksi.
Koko kylä tulee sinne.
Sinunkin pitäisi tulla.
Toki tulen.
Kuka tuo mies on, joka on kuvissa isoisäsi kanssa?
Se on isäni.
Oliko hänkin kyyhkysmiehiä?
Kyllä vain.
Mutta äiti vihasi hänen kyyhkysiään, koska ne paskoivat pyykeille.
Joten isä toi ne tänne.
He ovat voittaneet yhdessä monia kilpailuja.
Barcelona Classic oli heidän unelmansa.
He olivat juuri alkaneet kouluttaa lintuja erityisesti sitä varten,
mutta sitten hän kuoli.
Auto-onnettomuudessa kolme vuotta sitten.
Tuleeko Jos pian kotiin?
Hän on kotona.
Hän on kyyhkyslakallaan.
Hei.
Oletko koskaan pidellyt kyyhkystä?
En.
Tämä on Romeo.
Miltä se tuntuu?
Loistavalta.
Tunnen sen sydämen. Se pamppailee.
Aivan.
Siksi, ettei se tunne sinua. Sinun pitäisi puhua sille.
Mitä minun pitäisi sanoa?
Mitä haluat. Rauhoita sitä.
Hei, komistus.
Älä huoli, en minä vahingoita sinua.
Se pitää sinusta.
Näytän sinulle jotakin.
Mitä teen Romeolle?
Laita se takaisin paikalleen.
Katso tätä.
Ota se.
Niin pieni.
Vastasyntynyt.
Kyyhkyset kasvavat hyvin nopeasti.
Kolmen kuukauden päästä tämä pienokainen voi jo kilpailla.
Anna sille nimi.
- Minäkö? - Niin.
Ehkä jonain päivänä voitat sillä kilpailun.
Hyvä on.
Speed. Kutsun sitä Speediksi.
Selvä.
Tästä lähtien, kun näemme tämän linnun lentävän,
ajattelemme sinua.
Wittekop?
Kävipä nopeasti.
Se paranee päivä päivältä.
Uskotko sen olleen ensimmäinen?
Ehkäpä.
Pitää mennä kerholle selvittämään, voittiko se.
Hyvä on, mennään.
Jos,
viime yönä joku murtautui Marcelin luo.
Kaikki hänen kyyhkysensä ovat tiessään.
Hyvänen aika.
Onko jokin vialla?
Marcelilta ryöstettiin kaikki kyyhkyset.
Kammottavaa.
Hän on kasvattanut lintuja koko elämänsä.
Marcel.
Hyvää iltapäivää. Kuinka voin auttaa?
Olen Colin Montgomery WFG: stä.
Minulla on tapaaminen herra Boulaertin kanssa.
Aivan, herra Boulaert odottaa teitä.
Seuratkaa minua.
Colin?
Jos näet... Tiedäthän.
Pappia?
Niin, pappia.
Voitko kertoa hänelle, että menin jo juhliin?
Selvä.
Tuletko sinäkin?
En usko.
Tule nyt. Pitäisit hauskaa.
Sinä siis tulit.
Tahdoin toki kokea Bunderzelen parhaat juhlat.
Pilkkaatko meitä, herra Evans?
Kuka laulaa? Haluan ostaa kaikki hänen levynsä.
Tulehan, iso kiho.
Näytä, kuinka hyvä olet tanssilattialla.
Rakkaat ystävät, haluan kiittää teitä sydämeni pohjasta,
että olette tulleet näin sankoin joukoin.
Ja eläköön Bunderzele.
Seuraavaksi ikivihreä,
joka on erityistoive rakkaalta ystävältämme Marthalta.
Suutelutanssi.
Mitä?
Suutelutanssi.
Ei, ei. Ei enää tanssimista.
Älä viitsi.
Mitä me teemme?
Me suutelemme.
Onko sinulla hauskaa?
On.
Hyvä. Valitse sitten tyttö.
Mitä helvettiä?
Rymytäänpä.
Jätä hänet rauhaan.
Idiootti.
Pärjäätkö sinä?
Pärjään, pieni haava vain.
En ole tapellut sitten lukion.
Olin matkalla sinun luoksesi, kun se kaveri astui eteen.
Niinkö?
Niin.
Sinun pitäisi sitten viimeistellä aloittamasi.
Hetkinen. Eikö tämä satu?
Toivon niin.
Martha.
Hei, mitä siellä tapahtuu?
Tule, Martha. Anna heidän olla.
- Ei seksiä ennen häitä. - Tulehan.
Ehkä minunkin pitäisi mennä sisälle.
Hän ei saa Marthaa yksin ylös portaita.
Haluatko tavata huomenna?
Kun palaan Gentistä?
Haluan.
Älä sitten ryttää autoani.
Kiitos, että saan käyttää sitä.
Tulen siis hakemaan sinut puolen päivän jälkeen, käykö?
Huulesi ovat kylmät.
Oletko istuallasi?
Olen.
Sheikki soitti juuri.
Arvaa, paljonko hän on valmis sijoittamaan rahastoon?
Puoli miljardia?
Enemmänkin kaksi.
Tämä sopimus tekee sinusta hyvin rikkaan.
Kai sinulla on langat käsissäsi?
Totta kai.
Hoida homma ja hyppää koneeseen.
Sinähän lennät illalla kotiin, vai mitä?
Niin.
Hyvä.
Voi paska.
Hoidin juuri Speediä.
Katso, kuinka iso se on, yhdessä päivässä.
En tullut tänne puhumaan Speedistä.
Tulin tänne sheikki Nayedin puolesta.
Herra Pauwels, työskentelen suurelle rahoitusyhtiölle New Yorkissa.
Sheikki on asiakkaamme.
Tuhlaat aikaasi. Wittekop ei ole myytävänä.
Tiedän.
Siksi tapasin eilen iltapäivällä Bruggessa
Boulaertin rakennusyhtiön toimitusjohtajan.
Rahoitusyhtiömme aikoo tarjota Boulaertille
tarvittavan rahoituksen, jotta he voivat toteuttaa suunnitelmansa
Isabellen talon lähellä olevan kauniin paikan suhteen.
Tarkoitatko Kleiputtenia?
Kyllä. Hän vei minut sinne.
Usko pois, haluaisin varmistaa, että paikka jää koskemattomaksi.
Mutta voin tehdä niin vain, jos asiakkaani saa haluamansa.
Laitan 300000 euroa nimissäsi olevalle pankkitilille.
En halua rahaa.
Siitä huolimatta, rahat ovat siellä sinua varten. Aina.
Mitä jos käskisin sinun painua helvettiin?
Sitten minä murskaisin Isabellen sydämen.
Niin tekisin.
Tiedätkö, kuinka tärkeä paikka hänelle on?
Hän sanoi, ettei antaisi kenenkään koskea siihen eläessään.
Ja silti sinä haluat tuhota sen?
Sanotaanpa näin, että en seisoisi tässä,
jos en olisi vakuuttunut, että rakastat tyttöä enemmän kuin mitään maailmassa.
Olet paskiainen.
Siksi minulle maksetaan suuret summat.
Jos,
tarjoamme hyvää sopimusta. 300000 euroa on...
Turpa kiinni.
Minä...
Minä hyväksyn.
Mutta en halua Isabellen tai kenenkään muun tietävän tästä.
Kerron heille, että lintu katosi harjoitusten aikana.
- Onko selvä? - Selvä.
Nimi tähän.
Oliko sinulla kaikki valmiina?
Aina.
Joku noutaa linnun myöhemmin tänään, kun Isabelle on Gentissä.
Kuule.
Tässä on korttini. Kaiken varalta.
Montgomery? Onko se oikea nimesi?
On.
Entä isoisoisäsi?
Onko hänkin valetta?
Ei. Itse asiassa ei ole.
Sitten minun käy häntä sääliksi.
Näkemiin.
Allekirjoitus tähän.
Kiitos.
Anteeksi, herra.
Ettekö halua vastata?
Isabelle soittaa
Tuo oli hauskaa. Tehdään tämä pian uusiksi.
Toki.
Hei sitten.
Yritä nyt.
Emme voi odottaa enää pidempään. Se pitää tehdä nyt.
Sinun syöttösi, David.
Olen katsonut lukuja, ja minusta meidän pitäisi toimia nyt.
Syötätkö sinä vai et?
Skyworksin sopimus ei odota.
Tulin tänne kunnon peliä varten. Onko selvä?
Syötä nyt se hiton pallo!
- Hei, äiti. - Hei, kulta.
Mukava nähdä. Oletko laihtunut?
Minä? En.
Kuinka New Yorkissa sujuu?
Ihan hyvin.
Tapasitko jo jonkun kivan tytön?
- Meg, älä viitsi. - Älä puutu tähän.
Ei hän käynyt yliopistoa tavatakseen kivoja tyttöjä.
Itse asiassa tapasin jonkun. Tovi sitten.
Niinkö?
Niin, mutta se kävi hankalaksi.
Sinulla ei ole aikaa hankaluuksiin.
Tiedän, paremmin kuin kukaan muu.
Tie huipulle on yksinäinen.
Niin olet kertonut jo miljoona kertaa.
Eivätkö hyvät neuvot enää kelpaa?
Antaa olla.
Muista, että olet asemassasi vain kannustukseni takia.
Tiedän.
Minulla ei ollut isää, joka opasti, miten kaikki toimii.
Selvä.
Isäni oli alinomaa juovuksissa, hädin tuskin tiesi nimeni.
Varmistin, että sait kaiken haluamasi.
Ei minulla ole kaikkea.
Mitä tarkoitat?
Ansaitset päivässä enemmän kuin useimmat eläessään.
- Entä sitten? - "Entä sitten?"
Mitä muuta oikein on?
Äitisi sanoi, että olet täällä.
Mitä sinulla siinä on?
Katselin paikkoja. Löysin vanhoja valokuvia.
Katsopa vain.
Olitpa sinä kapinallinen.
Voi luoja.
Ei kai tuo ole äiti?
Ei, äitisi otti valokuvan.
- Aivan. - Luoja, muistan hyvin sen päivän.
Tämä kuvan tyttö oli äitisi paras kaveri.
Hän yritti vokotella, mutta en ollut kiinnostunut.
Olin kiinnostunut äidistäsi.
Hän oli vaikeasti tavoiteltava.
Mutta tuo päivä oli lopulta elämäni paras päivä.
On varmasti toinenkin äidistäsi ja minusta,
koska muistan, että otimme kuvia vuorotellen.
Voi luoja, katso tätä.
Isäni pienenä lapsena,
ja isoäitini ja hänen toinen miehensä.
Mikä tämä on?
Mikä?
Onko se kirje?
Hyvänen aika.
Se on oikea isoisäni.
Kerroin hänestä, kun olit pieni, mutta sinä et varmaankaan muista.
Kyllä muistan. Muistan sen oikein hyvin.
Hänhän oli ensimmäisessä maailmansodassa.
Niin, jossakin Flanderissa.
Uskomatonta, että löysit tämän.
Isoäitini varmaankin piilotti sen,
koska hänen toinen miehensä oli todella mustasukkainen.
Lue kirje.
Ei, lue sinä.
Hyvä on.
"Rakkaani, minulla on vain hetki aikaa kirjoittaa tämä kirje,"
"koska meidät kutsutaan rintamalle."
"Minua pelottaa, mutta olen myös päättänyt selviytyä"
"ja palata sinun ja poikamme luokse."
"Koska jos tämä sota on opettanut jotakin,"
"niin sen, että mikään elämässä ei ole niin tärkeää"
"kuin se, että on rakkaansa kanssa."
"Ikuisesti sinun, Stewart."
Tiedätkö...
Olen aina rakastanut äitiäsi. Ja sinua.
Aina.
Hänen univormustaan pitäisi selvitä, missä rykmentissä hän palveli.
- Voinko pitää tätä hetken? - Toki.
Luulen tietäväni jonkun, joka voi auttaa meitä asiassa.
Olen iloinen, ettei isäsi ole enää sairas.
Anteeksi, että häivyin niin yllättäen ja selittämättä.
Tämä on ollut vaikea kuukausi.
Täällä ei ole paljoa tapahtunut sinun lähdettyäsi.
Paitsi tietenkin Josille.
Mitä tapahtui?
Hän menetti lintunsa, Wittekopin.
Se ei ilmeisesti palannut harjoituslennolta.
Jos epäili, että petolintu vei sen.
- Hän on hyvin surullinen. - Niin on.
Hän tuskin poistuu kotoaan.
Onneksi on vielä Isabelle, joka huolehtii hänestä.
En tiedä, mitä hän tekisi ilman tyttöä.
Tämä on hyvää. Älä anna sen jäähtyä.
Tuhlaajapoika palaa.
Onko Isabelle täällä?
Miksi haluat tietää?
Haluan puhua hänelle.
Minä haen hänet.
Ja nyt, häivy täältä.
Pierre, rauhassa.
Pierre, lopeta.
Mitä teet täällä?
Minä palasin.
Huono ajatus.
Voimmeko me puhua?
Minulla ei ole sinulle mitään sanottavaa.
- Isabelle, antaisit viisi minuuttia aikaa. - Ei.
- Pyydän, viisi minuuttia. - Poistu. Ei.
Häviä niin kuin teit viimeksikin.
Sanomatta sanaakaan.
Anteeksi. En tarkoittanut...
Häivy! Palaa New Yorkiin ja jätä meidät rauhaan!
Ala laputtaa.
Hyvä on. Mutta minä palaan.
Hyvä. Minä odotan.
Kuulinkin, että palasit.
Tunnistatko Speedin?
Se on kasvanut kuukaudessa.
Katso sen höyheniä.
Se on kaunis.
Katso sen siipiä.
Minun pitäisi alkaa harjoitella sen kanssa, mutta...
Miksi sinä palasit?
Haluan kertoa totuuden Isabellelle.
Et voi.
Lupasit, ettet kertoisi kenellekään.
Minun täytyy.
Haluan hänen tietävän, kuka todella olen.
Haluan korjata asiat.
Hanki sitten lintuni takaisin.
Sitä en voi tehdä.
En koskenut rahoihin.
- Tiedän. - Mikä sitten on ongelma?
Kerro sille arabipaskiaiselle, ettei hänellä ole oikeutta lintuuni.
Hän pakotti minut myymään sen.
Ei hän pakottanut. Minä pakotin.
Kerro hänelle se.
En voi.
Menetän työni ja kaiken, minkä takia olen uurastanut.
Keksit varmasti keinot.
En tässä tapauksessa.
Sheikki on sijoittanut yrityksemme riskirahastoon jättimäisen summan.
Riskirahastot tekevät rikkaista rikkaampia.
Aivan. Eivätkä he halua palauttaa asioita.
Ei sitä tiedä, ellei kysy.
Usko pois. Olen työskennellyt kauan näille ihmisille. Eivät he palauta.
Painu sitten hiiteen täältä.
Äläkä lähesty pojantytärtäni.
Nujerran niskasi.
Hemmottelet minua, Martha.
Hyvää ruokahalua.
Etkö voisi istua seuraani?
- Minun pitää tehdä asioita... - Pyydän.
Hyvä on.
Koska näen, että olet surullinen.
Kävitkö Josin luona?
- Kyllä. - Miten hän voi?
Kuten sanoit, hän on masentunut.
Hänellä kestää kauan unohtaa Wittekop.
Se oli hyvin erityinen.
En ymmärrä.
Tiedän, että se oli mestari, mutta... Se on silti pelkkä kyyhkynen.
Ei, ei, ei.
Ei pelkkä kyyhkynen.
Mitä tarkoitat?
Wittekop on...
Miten sanotaan? Ei oikea nimesi, mutta...
- Lempinimi. - Aivan.
Flaamiksi sanotaan "wittekop" sellaisesta, jolla on vaaleat hiukset.
Kuten Josin poika.
Hänen nimensä oli Tony. Oletko kuullut hänestä?
Olen nähnyt kuvia. Hän kuoli auto-onnettomuudessa.
Wittekop oli ensimmäinen kyyhkynen, joka kuoriutui Tonyn kuoltua.
Ymmärrätkö?
Koko kylä tuntee linnun.
Me kaikki tiedämme, kuinka paljon Jos rakastaa sitä.
Ja kun näemme sen lentävän,
ajattelemme hänen poikaansa.
Anteeksi.
Hyvät naiset ja herrat, tervetuloa Barcelona Internationalin lähtöön,
vuoden tärkeimpään kilpailuun, johon osallistuu 33000 kyyhkystä.
Huomio, kilpailu alkaa.
Viisi, neljä, kolme, kaksi, yksi.
Ne lähtivät.
Yritä olla ajattelematta asiaa.
Haluatko lisää kahvia?
Ei kiitos.
Kuulitko? Colin on palannut.
Niin olen kuullut.
Hän tuli De Zavelputiin, mutta heitin hänet ulos.
Hyvin tehty.
Miksi
se paskiainen oikein tuli takaisin?
Kulta, tule takaisin. Anna se minulle.
En aikonut kertoa sinulle, mutta hän ei jätä sinua rauhaan,
joten sinun on parempi kuulla se minulta.
Sen mulkun nimi ei ole Colin Evans, vaan Colin Montgomery.
Eikä hän tullut tänne etsimään hautaa.
Sen sijaan hänen tehtävänään oli saada minut myymään Wittekop.
Tässä.
Hänen käyntikorttinsa.
Myitkö sinä Wittekopin?
- En voinut muutakaan. - Kuinka niin?
Hän uhkasi, että heidän rahoitusyhtiönsä
olisi ostanut Boulaertin ja rakentanut Kleiputtenin täyteen.
Herra Montgomery.
Harva on onnistunut jäljittämään sheikin
aina tänne Euskircheniin saakka.
Toivottavasti en tungettele...
Ei, päinvastoin.
Kas vain. Kyyhkysemme alkavat harjoitella.
Nämä ovat nuoria. Ne ovat ulkona ensi kertaa.
Koko siipi on itse asiassa täynnä lintuja. Parhaimpia, mitä rahalla saa.
Seuratkaa minua.
Herra Montgomery, onpa mukava nähdä.
Mukava tavata taas.
Tämä on herra Conrad.
Kilpailutan eurooppalaisia kyyhkyjäni hänen kyyhkyslakastaan.
- Hauska tavata. - Hei.
Olette varmaankin etevä.
Teen parhaani.
Mutta kilpailu on ankaraa.
Maistuisiko tee?
Kiitos.
Olitte kuulemma Belgiassa.
Niin, kävin Jos Pauwelsin luona.
Kiinnostavaa.
Kuinka hän voi?
Itse asiassa
haluaisin puhua kanssanne jostakin häneen liittyvästä.
Suokaa anteeksi, minun pitää hoitaa kyyhkysiä.
Kyyhkysenne näyttävät olevan hyvässä hoidossa.
Kyllä.
Kunpa vain saisimme parempia tuloksia.
Mietin, voisimmeko puhua kyyhkysestä, jonka hiljattain hankin teille.
Toivottavasti kiitollisuuteni on ollut tarpeeksi anteliasta.
Kyllä, hyvin anteliasta. Kiitos.
Olen vain saanut selville, että kasvattajan ja linnun
välit voivat olla erittäin tiiviit.
Kyllä vain.
Siksi minä...
Mietin vain, voisitteko harkita uudestaan Wittekopia.
Mitä tarkoitatte?
Herra Pauwels katuu päätöstään. Paljon.
En ole yllättynyt. Lintu on mahtava.
Ja se pysyy minulla kuolemaansa asti.
Minun pitää mennä.
Toivottavasti voitte jäädä yöksi.
Saattaisin kaivata neuvojanne pariin talousasiaan liittyen.
Tietenkin.
- Onko Colin täällä? - Ei. Miten niin?
Harmi.
Et usko, mitä minulle selvisi hänen isoisoisästään.
Tämä on aivan uskomatonta.
Tuo on Colinin isoisoisä.
Hän näyttää aivan Colinilta.
Ja tuo kuva otettiin lähellä Ypres'n verkahallia.
Näetkö taustalla olevan rekan?
Katso tätä.
Sama rekka. Katso tarkkaan.
Se on täynnä kyyhkysiä.
Se on liikkuva kyyhkyslakka.
Koska kyyhkyset olivat tärkeitä ensimmäisen maailmansodan viestinnässä.
Ja noita kyyhkysiä hoitaneita miehiä
kutsuttiin kyyhkysmiehiksi.
Ja sitten... Odotahan.
Tässä.
Katso tarkkaan, mikä tuon sotilaan jalan takana on.
Näetkö sinä?
Se on kyyhkyskori.
Colinin isoisoisä oli kyyhkysmies.
- Missä Wittekop on? - Kilpailemassa.
Barcelona Internationalissa.
Haluan puhua sheikille.
Nyt. Haluan puhua hänelle nyt.
Mitä nyt?
Mitä teitte kyyhkyslakassani?
Huijasin Jos Pauwelsin myymään Wittekopin teille.
Mitä tarkoitat?
Pakotin hänet myymään
uhaten tuhoavani erään hänen pojantyttärelleen tärkeän asian.
- Tietääkö herra Walden tästä? - Ei.
Teidän on pakko palauttaa lintu sen oikealle omistajalleen.
Herra Pauwelsin sydän on särkynyt tekoni takia.
Haluan, että poistut tilalta. Nyt heti.
Oletko lähdössä?
Olen, palaan New Yorkiin.
- Et voi. - Miksen?
Koska etsin sinua eilen kaikkialta.
Uskon tietäväni, mihin isoisoisäsi on haudattu.
- Tiedätkö, kuka Cher Ami on? - En.
Cher Ami oli kuuluisa sotakyyhkynen.
Se pelasti 600 brittisotilasta suuressa sodassa.
Se on uskomaton tarina.
Brittisotilaat olivat eksyneet vihollisen maaperällä.
Ja heidän ainoa toivonsa selvitä
oli heidän viimeisen kyyhkysensä Cher Amin varassa.
Saksalaiset näkivät kyyhkyn lähtevän ja he avasivat tulen.
Siihen osui useita kertoja, mutta se jatkoi matkaansa.
Se saapui komentokeskukseen, yksi silmä ammuttuna,
luoti rinnassaan ja ilman suurinta osa jalastaan,
jossa viestikapseli oli.
Mutta sotilaat pelastuivat.
Cher Ami sai kunniamitalin, ja sen kuoltua
sille pystytettiin patsas
pienelle paikalliselle hautausmaalle.
Olen vakuuttunut siitä, että isoisoisäsi lepää siellä.
Huomenta. Voisinko puhua herra Pauwelsille?
Miten voin auttaa?
Herra Pauwels, on kunnia tavata kaltaisenne suuri kyyhkystenkasvattaja.
Voisimmekohan me keskustella hetken?
Eikö sinulla ole jo se, mitä halusit?
Juuri siitä minä haluaisin keskustella.
Tule sisään.
Haluaisitko sokeria?
Kolme lusikallista, kiitos.
Pahoittelen, että tunkeilen näin aikaisin, mutta haluaisin olla Euskirchenissä,
kun lintuni palaavat Barcelonasta.
- Wittekop kilpailee myös. - Mitä?
Onko se mukana Barcelonan kilpailussa?
Miksei?
Ei toisesta kyyhkyslakasta tulevaa lintua voi kilpailuttaa niin pitkää matkaa.
- Se eksyy. - Wittekop pärjää kyllä.
Kuka niin sanoo?
Et ikinä ottaisi tuota riskiä, jos välittäisit linnusta.
Mikä teitä ihmisiä vaivaa? Pidättekö minua sydämettömänä?
Kyllä. Sinua ja ystävääsi, herra Montgomerya.
Isoisäni sydän on särkynyt, koska hän on menettänyt lintunsa.
Tiedän sen. Herra Montgomery kertoi sen viime yönä.
Oliko hän seurassasi?
Juhlitteko yhdessä sitä, kuinka huijasitte yksinkertaisia belgialaisia?
Päinvastoin.
Hän tuli luokseni ja yritti saada minut palauttamaan Wittekopin isoisällesi.
Hänen mukaansa ette aikoneet myydä sitä. Onko se totta?
Kyllä on.
Hän myös sanoo huijanneensa teidät myymään linnun minulle.
Niin hän teki.
Mikä hölmö.
Hän tajuaa varmasti, että hänen lupaava uransa päättyy tähän.
Hän taitaa välittää teistä hyvin paljon, herra Pauwels.
Minä en taida olla se, josta hän välittää.
Tiedätkö, missä hän on nyt?
En.
Häädin hänet luotani viime yönä.
Sinuna menisin etsimään häntä.
Mihin hän on menossa?
Hän lentää rakastamansa luo.
- Onko Colin täällä? - Ei.
Hän pakkasi aamulla laukkunsa ja lähti.
- Mihin? - Takaisin New Yorkiin.
Kerroin hänelle tietäväni, mihin hänen isoisoisänsä on haudattu,
mutta hän ei tuntunut enää välittävän.
- Mille hautausmaalle? - Croonaert Chapelin hautausmaalle.
- Niin, mutta missä se on? - Täällä Heuvellandissa.
Haluatko moponi?
Onko tämä se hauta?
Tämä se on.
STEWART MONTGOMERY KURIIRIKYYHKYOSASTO
Stewart Montgomery?
En ole se, joksi minua luulet.
Kyllä olet.
Olet juuri se, joksi sinua luulen.
Mukava nähdä.
Se on ainakin puolitoista tuntia ajoissa.
Aivan.
Se lensi hyvän ajan, mutta väärään kyyhkyslakkaan.
Joten se hylätään.
Yritetään uudestaan ensi vuonna.
Hyväksytkö ehdotukseni?
Työskentelemmekö yhdessä tulevaisuudessa?
Voiko se elää täällä?
Tämä on sen koti.
'Cher Amin' voi nähdä National Museum
of American Historyssa Washington DC: ssä
Ranskan valtion sille myöntämän
Croix de Guerre -kunniamerkin rinnalla.
Finnish